ธปท.ย้ำต้องปรับดอกเบี้ยสู่ระดับปกติ
ผู้ว่าฯธปท.ย้ำดำเนินนโยบายดอกเบี้ยแบบระมัดระวัง ชี้จำเป็นต้องปรับให้เข้าสู่ระดับปกติ เหตุแนวโน้มเงินเฟ้อยังสูง
21 ก.ค. 2554

ผู้ว่าฯธปท.ย้ำดำเนินนโยบายดอกเบี้ยแบบระมัดระวัง ชี้จำเป็นต้องปรับให้เข้าสู่ระดับปกติ เหตุแนวโน้มเงินเฟ้อยังสูง
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) กล่าวว่า การดำเนินนโยบายดอกเบี้ย นโยบายในระยะต่อไป  ยังจำเป็นต้องปรับให้เข้าสู่ระดับปกติต่อไป เนื่องจากแนวโน้มเงินเฟ้อยังสูง  และดอกเบี้ยเงินฝากที่แท้จริงยังติดลบอยู่ โดยขณะนี้ติดลบอยู่ประมาณ 0.7% อย่างไรก็ตามเศรษฐกิจยังแรงขับเคลื่อนที่ดีมีแนวโน้มขยายตัวได้ต่อเนื่อง
"ภาวะเศรษฐกิจตอนนี้เรายังจำเป็นต้องดำเนินนโยบายการเงินปรับดอกเบี้ยนโยบายเข้าสู่ภาวะปกติ แต่ก็ไม่ได้หมายความว่าต้องปรับดอกเบี้ยขึ้นไปจนทำให้ดอกเบี้ยเงินฝากแท้จริงซึ่งติดลบอยู่ 0.7% กลายเป็น 0% ต้องให้เหมาะสมกับภาวะการเติบโตทางเศรษฐกิจด้วย ประเมินเศรษฐกิจเป็นระยะ"นายประสาร  กล่าว
ทั้งนี้ปัจจุบันดอกเบี้ยนโยบายอยู่ที่ระดับ 3.25%